**МАХСУС ТАКЛИФ:**

**«A-Pay.Biz birgamiz» УЧУН СEРТИФИКАТ**

2023 йил «2» апрель

1. «A-Pay.Biz birgamiz» учун сертификат» Махсус таклифи “CENTER FOR DIGITAL TECHNOLOGY AND INNOVATION” МЧЖ – «A-Pay» Электрон пул Тизими Оператори томонидан Акция Ҳамкори – INTERACTIV PLANET" МЧЖ кўмагида ташкил этилди.
2. Махсус таклиф ўтказиладиган ҳудуд: Ўзбекистон Республикаси.
3. Амал қилиш муддати: 2023 йил «04» апрелдан 2023 йил «21» апрелгача. Сертификатлар сони чекланган.
4. Махсус таклифдан фақат «A-Pay» Электрон пул Тизимида идентификациядан ўтган мижозлар фойдаланиши мумкин.
5. Мижозларни Махсус таклиф ҳақида хабардор қилиш, тегишли маълумотларни Ташкилотчининг https://www.a-pay.uz веб-сайтида ва (ёки) «A-Pay» мобил иловасида жойлаштириш орқали амалга оширилади.
6. Махсус таклиф шартлари: идентификациядан ўтган мижоз A-Pay Пештахтасида 10 000 APS эвазига **«A-Pay.Biz birgamiz»** учун Сертификататини олиш имконига эга. Фойдаланувчи Сертификат сотиб олиб, қуйидаги манзиллар бўйича: Бухоро шаҳри, Аҳмад Яссавий кўчаси, 1-уй манзилидаги 23-сонли мактаб-интернати ҳамда Самарқанд ш., Сиёб тумани, Амир Шоҳмурод 63-уйда жойлашган Қариялар уйида ўтказиладиган хайрия палов дастурхонини ташкил этишга ўз ҳиссасини қўшади. Шунингдек, фойдаланувчи хайрия кечки овқати учун ҳамкоримиз Чаккадан қўшимча равишда бир кишилик салат харид қилиши мумкин, бунинг учун Ҳамкорнинг электрон ҳамёнига ўзининг электрон ҳамёнидан 5000 (беш минг) миқдоридаги электрон пул ўтказиб бериши лозим
7. Бир нафар Мижоз Махсус таклифнинг амал қилиш муддати давомида «A-Pay» Пештахтасидан бир дона **«A-Pay.Biz birgamiz»** сертификатини олиши мумкин.
8. Ташкилотчига Мижозни Махсус таклиф иштирокчилари рўйхатидан четлаштирилишига олиб келиши мумкин бўлган фактлар ҳақида маълум бўлган тақдирда («APS Бонус» Бонус дастури Шартларига риоя қилмаслик ҳолатлари, «A-Pay» Электрон пул Тизимида акциялар ўтказиш қоидаларини бузиш, фирибгарлик, ғирромчилик, ўзи ҳақида била туриб ёлғон маълумотларни тақдим этиш ва ҳ.к.), бундай шахслар Махсус таклифдан фойдаланиш ҳуқуқидан маҳрум этилади.
9. Ташкилотчи ўз хоҳишига кўра, бир томонлама тартибда, исталган вақтда олдиндан огоҳлантирмасдан ва сабабларини тушунтирмасдан, Махсус таклифни муддатидан олдин бекор қилиш ёки вақтинча тўхтатиб туриш, шунингдек, ҳар қандай ўзгартириш ва қўшимчалар киритиш ҳуқуқини ўзида сақлаб қолади. Махсус таклифни муддатидан олдин бекор қилиш, тўхтатиб туриш, ўзгартириш ва қўшимчалар киритиш даъво учун асос бўла олмайди.
10. Махсус таклиф муддатидан олдин бекор қилинган тақдирда Ташкилотчи тегишли маълумотларни ўзининг https://www.a-pay.uz манзилидаги расмий веб-сайти ва (ёки) мобил иловасида жойлаштириш орқали оммани хабардор қилиш мажбуриятини олади.
11. Ташкилотчи **«A-Pay.Biz birgamiz»** учун сертификат» Махсус таклифини нотўғри талқин қилиш натижасида келиб чиққан ҳар қандай англашилмовчилик, тушунмовчилик, даъво ёки зарар учун жавобгар бўлмайди.
12. Агар Махсус таклифга доир бирон-бир савол, тушунмовчилик ёки низоли ҳолатлар юзага келса, Мижоз Ташкилотчи билан боғланиш орқали уларга аниқлик киритиш ва ҳал қилиш учун барча чораларни кўриши шарт.
13. Ташкилотчининг мажбуриятларини бажаришига бевосита таъсир кўрсатадиган форс-мажор ҳолатлар, шу жумладан сув тошқини, ёнғинлар, иш ташлашлар, зилзилалар, оммавий эпидемиялар, давлат ёки ҳуқуқни муҳофаза қилиш органларининг буйруқлари ва Ташкилотчига боғлиқ бўлмаган бошқа объектив сабаблар ёки бошқа табиий омиллар юзага келган тақдирда Ташкилотчи Мижозлар олдидаги ўз мажбуриятларини бажаришдан озод этилади.
14. «A-Pay.Biz birgamiz» учун сертификат» учун Махсус таклифда назарда тутилган ҳаракатларни амалга ошириш факти Мижознинг ўз шахсий маълумотларини қайта ишланиши ва Ташкилотчидан электрон почта (шахсий кабинет, телефон, шунингдек ижтимоий тармоқлар ва бошқалар) орқали реклама ва бошқа хабарларни қабул қилишга розилигини билдиради. Ҳар бир Мижоз ўзи билан туширилган фотосурати, видео ролик, Ташкилотчи ва унинг ўртасида бўлган интервьюни Ташкилотчининг веб-сайтида ва (ёки) мобил иловасида, реклама материалларида, ижтимоий тармоқ саҳифаларида ва ҳоказоларда жойлаштириш ва эълон қилишга розилигини беради. Ташкилотчи юқорида қайд этилган материаллардан чекланмаган муддат давомида фойдаланиши мумкин ва Мижоз бунинг учун ҳеч қандай ҳақ талаб қилмайди.